**OBRAZLOŽENJE DRUGIH IZMJENA I DOPUNA FINANCIJSKOG PLANA**

 **DJEČJEG VRTIĆA „TRATINČICA” GRUBIŠNO POLJE ZA 2023. GODINU**

U Drugim izmjenama i dopunama Financijskog plana Dječjeg vrtića „Tratinčica” Grubišno Polje za 2023. godinu mijenjaju se i dopunjuju slijedeće pozicije:

**PRIHODI I PRIMICI:**

-Pomoći iz inozemstva (darovnice) i od subjekata unutar općeg proračuna- povećava se za =2.700,00 eura, odnosi se na prihod od Ministarstva znanosti i obrazovanja za sufinanciranje roditeljskog udjela za djecu pripadnike romske nacionalne manjine koji se povećava zbog povećanja broja upisane djece romske nacionalne manjine i na prihod za organizaciju predškole i sufinanciranje smještaja u vrtiću djece s teškoćama u razvoju koji se povećava jer je sufinanciranje u većem iznosu od prvobitno planiranog,

-Prihodi iz proračuna- povećavaju se za =7.500,00 eura, odnosi se na prihod od proračuna Grada Grubišnoga Polja, a povećava se zbog povećanja plaća zaposlenih.

**RASHODI I IZDACI:**

 **Iz prihoda od proračuna Grada Grubišnoga Polja financiraju se izmjene i dopune slijedećih rashoda:**

**Vrtić Grubišno Polje:**

-Rashodi za zaposlene- povećavaju se za =6.500,00 eura, odnosi se na plaće i doprinose za zdravstveno osiguranje, povećavaju se zbog povećanja iznosa za plaće zaposlenih i zapošljavanja pomoćnika za djecu s teškoćama u razvoju,

**Vrtić Veliki Zdenci:**

- Rashodi za zaposlene- povećavaju se za =1.000,00 eura, odnosi se na plaće i doprinose za zdravstveno osiguranje, povećavaju se zbog povećanja iznosa za plaće zaposlenih.

**Iz vlastitih prihoda Vrtića financiraju se izmjene i dopune slijedećih stavaka rashoda:**

**Vrtić Grubišno Polje:**

-Rashodi za zaposlene- smanjuju se za =640,00 eura, odnosi se napotporu za novorođenče koja se smanjuje =540,00 eura jer neće biti potrebna u tekućoj godini, paušalnu naknadu za prehranu koja se povećava za =300,00 eura zbog zapošljavanja pomoćnika za djecu s teškoćama u razvoju i poseban doprinos za zapošljavanje osoba s invaliditetom koji se smanjuje za =400,00 eura jer neće biti potreban prvobitno planirani iznos,

-Materijalni rashodi-povećavaju se za =4.500,00 eura, odnosi se na namirnice koje se povećavaju za =1.500,00 eura zbog povećanja broja upisane djece i poskupljenja namirnica, zatim službenu, radnu i zaštitnu odjeću i obuću koja se smanjuje za =300,00 eura jer neće biti potreban prvobitno planirani iznos, usluge tekućeg i investicijskog održavanja građevinskih objekata koje se povećavaju za = 2.500,00 eura zbog učestalih popravaka perilice za posuđe, popravka cijevi za centralno grijanje u starom dijelu objekta, popravka izlaznih vrata prema igralištu u starom dijelu objekta, popravka rasvjetnih tijela u starom dijelu objekta, ostale računalne usluge koje se povećavaju za =800,00 eura zbog implementacije usluge transparentnosti proračunske potrošnje,

-Rashodi za nabavu proizvedene dugotrajne imovine- smanjuju za =2.160,00 eura jer neće biti potreban prvobitno planirani iznos, a odnosi se na opremu.

**Vrtić Veliki Zdenci:**

-Materijalni rashodi**-** povećava se za =500,00 eura odnosi se na namirnice, a povećava se zbog poskupljenja namirnica,

-Rashodi za nabavu proizvedene dugotrajne imovine -smanjuje se za =2.200,00 eura jer neće biti potreban prvobitno planirani iznos, a odnosi se na opremu.

**Iz prihoda od Ministarstva znanosti i obrazovanja (sufinanciranje roditeljskog udjela za djecu romske nacionalne manjine) financiraju se izmjene i dopune slijedećih rashoda:**

**Vrtić Grubišno Polje:**

- **Vrtić Grubišno Polje:**

**-**Materijalni rashodi- povećava se za =1.200,00 eura, a odnosi se nanamirnice, a povećava se za =1.200,00 eura zbog povećanog broja djece romske nacionalne manjine,

**Vrtić Veliki Zdenci nema izmjena i dopuna rashoda iz ovog izvora.**

**Iz prihoda od Ministarstva znanosti i obrazovanja (predškola) financiraju se izmjene i dopune slijedećih rashoda:**

**Vrtić Grubišno Polje:**

-Materijalni rashodi-povećava se za =1.500,00 eura, a odnosi se na ostali materijal za potrebe redovnog poslovanja koji se povećava za =1.000,00 eura zbog nabave radnih listova za predškolu, materijala za rad u odgojnim skupinama (bojice, papiri, kolaži, ljepila, škarice, i sl.) i sitan inventar koji se povećava za =500,00 eura zbog nabave slikovnica i didaktičkog materijala.

**Vrtić Veliki Zdenci nema izmjena i dopuna rashoda iz ovog izvora.**

**U projektu produženog boravka mijenjaju se i dopunjuju slijedeće stavke rashoda:**

-Rashodi za zaposlene- povećavaju se za =4.970,00 eura, a odnosi se na plaće za zaposlene koje se povećavaju za =4.325,00 eura zbog produžetka realizacije projekta na listopad 2023. godine, regres za godišnji odmor koji se smanjuje za =370,00 eura jer prvobitno planirani iznos neće biti potreban, paušalni iznos za prehranu koji se povećava za =305,00 eura zbog produžetka realizacije projekta na listopad 2023. godine, doprinose za zdravstvo koji se povećavaju za =710,00 eura zbog produžetka realizacije projekta na listopad 2023. godine,

Materijalni rashodi-smanjuju se za =4.970,00 eura, a odnosi se na seminare, savjetovanja, simpozije koji se smanjuju za =350,00 eura jer prvobitno planirani iznos neće biti potreban, uredski materijal koji se smanjuje za =1.700,00 eura jer prvobitno planirani iznos neće biti potreban, sitan inventar koji se smanjuje za =2.800,00 eura jer prvobitno planirani iznos neće biti potreban, službenu, radnu i zaštitnu odjeću i obuću koji se smanjuje za =200,00 eura jer prvobitno planirani iznos neće biti potreban, usluge agencije koji se povećava za =400,00 eura zbog produžetka realizacije projekta na listopad 2023. godine, ugovore o djelu koji se smanjuju se za =320,00 eura jer prvobitno planirani iznos neće biti potreban.

**Ukupni prihodi povećavaju se za =10.200,00 eura i sada iznose =682.436,70 eura,**

**Ukupni rashodi povećavaju se za =10.200,00 eura i sada iznose =684.055,00 eura.**

Razlika u iznosu od **=1.708,30 eura** između ukupnih prihoda i rashoda odnosi se na preneseni višak prihoda iz 2022. godine.

 Ravnateljica:

 Biljana Katić